**Friday night League**

**En sommeraften turnering i Køge og Tåstrup!**

Køge Bueskyttelaug og TIK vil hermed invitere til en udendørs aftenturnering på vores træningsbaner. Turneringen løber over 6 skydninger, fordelt i maj, juni og august måned.

Det bliver med absolut Dogme koncept. Alle møder kl. 17.00 og hjælper med opsætning af bane, skydningen starter kl. 18.00, og alle hjælper med nedtagning af banen når vi er færdige.

Turneringsformen er 72 pile på de respektive afstande for compound, recurve, barbue og langbue

Aldersklasser er kadet – junior – senior og masters.

Datoer for turneringen er:

Fredag d. 26.-5 (tilmelding senest mandag d. 21.-5.) Skydes i Tåstrup

Fredag d. 2.-6. (tilmelding senest mandag d. 28.-5.) Skydes i Køge

Fredag d. 16.-6. (tilmelding senest mandag d. 11.-6.) Skydes i Tåstrup

Fredag d. 30.-6. (tilmelding senest mandag d. 25.-6.) Skydes i Køge

Fredag d. 11.-8. (tilmelding senest mandag d. 6.-8.) Skydes i Tåstrup

Fredag d. 18.-8 (tilmelding senest mandag d. 13.-8.) Skydes i Køge

Det er selvfølgelig valgfrit hvilke og hvor mange skydninger man vil deltage i, MEN for at deltage i præmiefordelingen skal man skyde mindst 2 skydninger i Tåstrup, og 2 skydninger i Køge. Skyder man 5 eller alle 6 skydninger, så er det de 4 bedste resultater der tæller i den samlede turnering.

Præmier vil blive afstemt efter aldersklasser og antal deltagere. Halvdelen af startafgiften går til præmier.

Tilmelding skal foretages på mail på formand@koegebueskyttelaug.dk , og skal være senest mandagen inden skydningen. Der kan kun tilmeldes til en skydning ad gangen!

Startafgiften er: Kadet og Junior kr. 75,-, Senior og Masters kr.100,- betalingen indsættes på mobilpay på nr. 22 94 80 04

Vi arbejder på at arrangere en fælles spisning til den sidste skydning.

Mere om menu og pris senere.

Hvis der er spørgsmål, så kan de sendes til formand@koegebueskyttelaug.dk

Med ønsket om en fantastisk sommer

Køge Bueskyttelaug.